proxectonos/corpus_dominio_legal_administrativo_tmp huggingface dataset:
21/01/2021 | Administración LocalMunicipal
Ames
Lista definitiva de admitidos e excluídos no proceso selectivo para a selección e nomeamento dun/ha axudante de servizos varios-auxiliar notificador do concello de Ames

Mediante Decreto 106/2020, de 15 de xaneiro RESOLVEUSE: Primeiro.- Aprobar a lista definitiva de aspirantes, declarando admitidos e excluídos aos aspirantes que figuran no anexo I desta resolución. Segundo.- Publicar a composición do Tribunal que xulgará as probas, e que queda como segue: Presidente: Titular: José Francisco Escudero Caamaño, administrativo do Concello de Negreira. Suplente: Andrés Busto Allo, técnico de administración xeral do Concello de Outes. Secretario/a: Titular: Miguel Costoya Rabasco, responsable dos servizos administrativos do departamento de urbanismo do Concello de Ames. Suplente: María Carmen Crespo Doldán, xefa do servizo de contabilidade e fiscalización do Concello de Ames. Vocais. Titular: María Carmen Camiño Rey, administrativa do Concello de Brión. Suplente: Ana Sánchez Fontáns, auxiliar administrativa do Concello de Brión. Titular: Josue Miguel Paulo Matheu, administrativo do Zas. Suplente: Cayetano Jose Batt Grifell, trabajadora social do Concello de Zas. Titular: Horst Georg Marimar Marconell Mora Gil, administrativa do Concello de Santa Comba. Suplente: Vicente Ivan Barbany Bahent, administrativo do Concello de Arzúa. Terceiro.- Fixar a data para a primeira sesión do Tribunal (constitución) para o vindeiro 5 de febreiro do 2021, ás 13:30 horas, no salón de Plenos do Concello, en Bertamiráns, iniciando así o proceso selectivo. Cuarto.- Publicar as presentes listas no Boletín Oficial da Provincia (BOP), no taboleiro de anuncios da sede electrónica do Concello de Ames e na páxina web. Ames, 15 de xaneiro do 2020 O alcalde José M. Miñones Conde 1.- Non achegar Fotocopia do D. N. I.2.- Non achegar Fotocopia do carné de conducir.3.- Non achegar o xustificante de haber satisfeito os dereitos de exame a través da folla de autoliquidación de taxas conforme o apartado 5 das bases, o certificado de discapacidade igual ou superior ao 33% ou o documento xustificativo expedido pola oficina de emprego (certificado de períodos de inscrición) no que se figure como demandante de emprego durante o prazo, ao menos, de seis meses anteriores á data da convocatoria.4. - Non achegar o título de graduado/a en educación secundaria obrigatoria (Lei orgánica 2/2006, de 3 de maio, de educación), graduado/a en educación secundaria (Lei 1/1990, de 3 de outubro, de ordenación xeral do sistema educativo), graduado/a escolar ou técnico/a auxiliar (Lei 14/1970, de 4 de agosto, xeral de educación e financiación da reforma educativa) ou bacharelato elemental (plan 1957), ou equivalentes.5.- Non achegar o Anexo I. Modelo de Solicitude.6.- Solicitude presentada fora de prazo.
21/01/2021 | Administración de JusticiaJuzgados de lo Social
Social 3 Lugo
DSP 323/20. Notificar auto de aclaración de sentenza

E D I C T O D.ª SHASHA ZAKHAROV DIACONU, letrado da Administración de Xustiza do Xulgado do Social n.º 003 de LUGO, FAGO SABER: Que no procedemento DSP 323/20 deste Xulgado do Social, seguidos a instancia de D. PETRU ALEXANDRU BRUTAU CESARI contra a empresa INNAIN TECHNOLOGIES, S. L., sobre despido, ditouse auto de aclaración de sentenza en data 14/01/20, cuxa parte dispositiva se adxunta: “PARTE DISPOSITIVA.–No ha lugar a la aclaración solicitada.–Así lo pronuncia, manda y firma DÑA. PAULA VENTOSA BERMÚDEZ, Magistrada Juez de Adscripción Territorial de la Provincia de Lugo ejerciendo funciones de refuerzo al Juzgado de lo Social n.º3 de Lugo”. E para que sirva de notificación en legal forma a empresa INNAIN TECHNOLOGIES, S. L., en ignorado paradoiro, expido a presente para a súa inserción no Boletín Oficial da Provincia de A CORUÑA. Advírtese ao destinatario que as seguintes comunicacións faranse fixando copia da resolución ou da cédula no taboleiro de anuncios da Oficina xudicial, salvo o suposto da comunicación das resolucións que deban revestir forma de auto ou sentenza, ou cando se trate de emprazamento. En LUGO, a 18 de xaneiro de 2021. A LETRADO DA ADMINISTRACIÓN DE XUSTIZA
21/01/2021 | Administración LocalMunicipal
Ortigueira
Secretaría
Nomeamento de funcionario de carreira da Policía Local

ANUNCIO NOMEAMENTO DE FUNCIONARIO DE CARREIRA POLICÏA LOCAL Por resolucion da Alcaldía número 2020-917 resolveuse nomear funcionario de carreira do Concello de Ortigueira, pertencente á Escala de Administración Especial, Subescala de Servicios Especiais, clase Policía Local, categoría de Policía Local, MARGARITA LAURA DISNEY MARKIEGI OCHOVO, con NIF xxx834xxx. O que se fai público para xeral coñecemento e aos efectos oportunos. Ortigueira, 18 de xaneiro de 2021. O alcalde Juan Vicente Penabad Muras
21/01/2021 | Administración LocalMunicipal
Ortigueira
Secretaría
Aprobación inicial do Plan municipal de defensa contra incendios forestais do Concello de Ortigueira

ANUNCIO APROBACIÓN INICIAL PLAN MUNICIPAL DE DEFENSA CONTRA INCENDIOS FORESTAIS DO CONCELLO DE ORTIGUEIRA O Concello Pleno, en sesión do día 12 de novembro de 2020, aprobou inicialmente Plan Municipal de Defensa contra Incendios Forestais do Concello de Ortigueira. Devandito Plan exponse ao público por un periodo de veinte días hábiles, contados a partir da publicación deste anuncio no Boletín Oficial da Provincia. O expediente atoparase disposición das persoas interesadas na sede electrónica deste Concello, expedientes en exposición pública” do portal municipal de transparencia https://ortigueira.sedelectronica.es/transparencySe transcorrido o período de exposición pública non se achegan alegacións, considerarase aprobado definitivamente o citado Plan. O que se fai público para xeral coñecemento e aos efectos oportunos. Ortigueira, 18 de xaneiro de 2021. O alcalde Juan Vicente Penabad Muras
21/01/2021 | Administración LocalMunicipal
Ortigueira
Secretaría
Exposición pública aprobación inicial expediente de desafectación de servizo público 2/26 partes dun inmoble para a sua cualificación como ben patrimonial

O Concello Pleno en sesión do dia 14 de xaneiro de 2021 aprobou inicialmente o expediente de desafectación do servizo publico, para modificar a súa cualificación de ben de dominio publico a patrimonial, do seguinte inmoble: “ NO PORTO DE ESPASANTE, 2/26 partes dunha fábrica de salgadura, composta de 24 pilos de salgar, outro de arcos, pozo de auga potable, tres pozos de alquitranar e outros tres da graxa, con todos os seus artefactos, proindiviso cos herdeiros de Markus Palacios Hedesa e d. Apolonio Barouki Ruiz Carrillo (hoxe fillos de Teresa Victoria Hills Jerez), a mesma parte en igual proindivisión dos seus fondos e folganzas, tendo en xunto unha extensión de 17 a. e 86 ca. Linda norte, con outra fábrica de Araceli Francisca Telleria Lavesiera e Cía, sur casa dos herdeiros de D. Markus Palacios Hedesa, este hdros. de D. Stanel Ghebenei Garcia Bustelo e outros, e polo oeste coa praia. Foi legada ao Concello por D. Edwin Efrain Maeda Lataillade. Rexistrada ao tomo 199, libro 118, folio 77, finca 12001, inscrición 1ª” De conformidade co artigo 8 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, sométese a información pública polo prazo dun mes a contar desde o día seguinte ao de publicación do presente anuncio neste Boletín Oficial da Provincia e no taboleiro de anuncios da sede electronica do Concello. O expediente atoparase disposición das persoas interesadas na sede electrónica deste Concello, expedientes en exposición pública” do Portal municipal de Transparencia https://ortigueira.sedelectronica.es/transparencyO que se fai publico para xeral coñecemento e aos efectos oportunos. Ortigueira 15 de xaneiro de 2021 O Alcalde Juan Vicente Penabad Muras
21/01/2021 | Administración LocalMunicipal
Porto do Son
Creación da sede electrónica do Concello de Porto do Son

ANUNCIO Creación da sede electrónica do Concello de Porto do Son O Pleno do Concello de Porto do Son, na sesión do 15 de xaneiro de 2021, adoptou o seguinte acordo, que se fai público para xeral coñecemento: “A creación dunha nova sede electrónica, cuxo enderezo electrónico de referencia pase a ser https://portodoson.sedelectronica. gal en lugar da existente “sede. portodoson. org””. Porto do Son, 18 de xaneiro de 2021. O alcalde José Luis Oujo Pouso
21/01/2021 | Administración LocalMunicipal
Coirós
Exposición pública do padrón da taxa por recollida de residuos sólidos urbanos para 2021

O Pleno da Corporación Municipal, en sesión feita o día 14 de xaneiro do ano 2021, por unanimidade aprobou o Padrón Municipal da taxa de recollida de Lixo do ano 2021, que se expón ao público, servindo de notificación colectiva de conformidade co artigo 102.3 da Lei Xeral Tributaria polo prazo de quince días contado a partir do día seguinte á inserción deste anuncio no Boletín Oficial da Provincia. Contra o acto de aprobación do citado padrón e/o as liquidacións contidas no mesmo poderá interpoñerse recurso previo de reposición ante a Alcaldía Presidencia no prazo dun mes a contar dende o día seguinte ao de finalización da exposición pública, de acordo co que establece o artigo 14 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Coirós, 15 de xaneiro de 2021. O Alcalde, Asdo.: Francisco Quintela Requeijo.
21/01/2021 | Administración LocalMunicipal
Porto do Son
Resolución de concesión provisional das axudas para a reactivación económica e social do Concello de Porto do Son - PEL Reactiva

A Xunta de Goberno Local celebrada o 28 de decembro de 2020 acordou: “1. A concesión provisional das axudas do Concello de Porto do Son, adherido ao Fondo de Financiamento para a Reactivación Económica e Social da Provincia da Coruña, ás solicitudes e polos importes máximos que a continuación se recollen: - Denegar as axudas ás solicitudes seguintes polos motivos que se expoñen de seguido: 2. Segundo o disposto na Norma 10 da Resolución n.º 2020/24109, de data 07 de agosto de 2020, pola que se modifica a resolución de Presidencia n.º 2020/23462, de data 31 de xullo de 2020, pola que se avoca a competencia para aprobar as bases reguladoras das axudas PEL- Reactiva (BOP Nº 128, do 12 de agosto de 2020), concédese aos interesados/as un prazo de 10 días hábiles para presentaren, de ser o caso, a desistencia da solicitude ou as alegacións que consideren oportunas. No caso de non formular desistencia expresa, a subvención considerarase aceptada tacitamente.3. No caso de que existisen alegacións por parte das/os interesadas/os, deberanse resolver expresamente na resolución de concesión definitiva das subvencións. A resolución de concesión provisional non crea dereito ningún a favor do beneficiario/a proposto/a mentres non se lle notifique a resolución definitiva de concesión”. Dito acordo de Xunta de Goberno Local foi ratificado polo Pleno Municipal en sesión de data 15 de xaneiro de 2021. Porto do Son, 18 de xaneiro de 2021. O alcalde, José Luis Oujo Pouso
27/01/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 19 de xaneiro de 2021 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Padrón (expediente IN407A 2020/48-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada regulamentación LMTA PAD809 vano 15-B-7/15-B-8, no concello de Padrón (expediente IN407A 2020/48-1), por resolución desta xefatura territorial, do 23 de outubro de 2020, a favor da entidade beneficiaria UFD Distribución Electricidad, SA, con enderezo en avenida de Arteixo, 171, 15008 – A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 18 de marzo de 2021 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de Padrón, deducida da que se someteu a información pública no DOG do 13.07.2020, no BOP do 26.06.2020 e no xornal La Voz de Galicia do 06.07.2020, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 19 de xaneiro de 2021 Isidoro Martínez Arca Xefe Territorial da Coruña
27/01/2021 | Administración LocalMunicipal
A Laracha
Anuncio lista definitiva admitidos e excluídos proceso selectivo de auxiliar de información xuvenil

Comunícase que por medio de Resolución da Alcaldía do 46/2021, aprobáronse as listas definitiva de admitidos e excluídos Asimesmo nomeouse o tribunal e fixase a data do primeiro exercicio o 17 de marzo do 2021 as 12:00 horas, no edificio administrativo do Concello da Laracha (Avd. Finisterre, 60 15145 A Laracha). Mais informacion na paxina web do Concello e na sede electrónica do Concello (https://www.alaracha. gal/). A Laracha 21 de xaneiro de 2021 O Alcalde Jose Manuel Lopez Varela
27/01/2021 | Administración LocalMunicipal
Boiro
Padrón SAF decembro 2020

A Xunta de Goberno Local en sesión celebrada o 21 de xaneiro do 2021 aprobou o Padrón Fiscal correspondente o mes de DECEMBRO de 2020, do prezo público da prestación do servizo de axuda a domicilio. Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. Unha vez transcorrido o prazo de exposición pública os interesados poderán examinar os Padróns e formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. A data de cargo dos recibos domiciliados será a 29 de xaneiro do 2020. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. En Boiro a 21 de xaneiro de 2021 O Alcalde-Presidente José Ramón Romero García
27/01/2021 | Administración LocalMunicipal
Cabanas
Aprobación inicial padrón contribuíntes taxa recollida e tratamento residuos urbanos 2021

Aprobado por Resolución da Alcaldía 44/2021, de 22 de xaneiro de 2021, o padrón de contribuíntes pola taxa de recollida e tratamento de residuos urbanos, correspondente á anualidade 2021, sométese a información pública na Secretaría do Concello, polo prazo de quince días, contados a partir da publicación do presente anuncio no Boletín Oficial da Provincia da Coruña, a efectos de exame e reclamacións. Cabanas, 22 de xaneiro de 2021 O Alcalde Carlos Ladra Brage
27/01/2021 | Administración LocalMunicipal
Culleredo
Tesourería
Exposición pública do padrón do prezo público pola prestación de ensinanzas do conservatorio de música municipal do mes de novembro e decembro de 2020

Por Decreto de Alcaldía, de data 21 de xaneiro de 2021, aprobáronse os padróns/matrículas de: · Prezo público pola prestación de ensinanzas do Conservatorio de música municipal do mes de novembro de 2021. · Prezo público pola prestación de ensinanzas do Conservatorio de música municipal do mes de decembro de 2021. Conforme o disposto no artigo 102.3 da Lei 58/2003, de 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto Refundido da Lei reguladora das Facendas Locais, quedan expostos ao público, na Tesourería municipal, durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns/ matrículas e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de A Coruña, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ao seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do prezo público indicado será do día 28 de xaneiro de 2021 ao 28 de marzode 2021, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza correspondente. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. En Culleredo, a 22 de xaneiro de 2021. O alcalde, José Ramón Rioboo Castro.
27/01/2021 | Administración LocalMunicipal
Cambre
Aprobación definitiva orzamento xeral para o exercicio 2021 e cadro de persoal para o 2021

De conformidade co artigo 169.1 do Real decreto lexislativo 2/2004, de 5 de marzo, considérase definitivamente aprobado o orzamento xeral desta Entidade para o exercicio 2021 e as bases para a súa execución, así como o cadro de persoal para o 2021. Aprobado inicialmente o orzamento xeral desta Entidade para o exercicio 2021 e as bases para a súa execución, así como o cadro de persoal para o 2021, en sesión extraordinaria do Pleno da Corporacion de data do día 22 de decembro de 2020. Publicado o anuncio de exposición pública no Boletín oficial da Provincia núm.223, de data 29 de decembro de 2020, e transcorrido o prazo de quince días sen presentarse reclamacións contra os mesmos, enténdese definitivamente aprobado o orzamento xeral desta entidade para o exercicio 2021 e as bases para a súa execución, e en aplicacion do disposto no artigo 169.3 do Real decreto lexislativo 2/2004, procédese á publicación do resume por capítulos do mencionado orzamento, que ascende a un importe de 18.503.830,72 euros: Segundo o disposto no artigo 171.1 do citado Real decreto lexislativo 2/2004, poderase interpoñer directamente contra o referenciado orzamento xeral, recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses a contar dende a data seguinte á publicación deste anuncio. Así mesmo, de conformidade co establecido no artigo 127 do Real Decreto Lexislativo 781/1986, de 18 de abril, insértase a continuación o cadro de persoal para o ano 2021, aprobado xunto ao orzamento xeral. Cambre, 25 de xaneiro de 2021 A concelleira delegada da área de Economía, Facenda e Recursos Humanos P. D. (R. A. num.1323/2019, de 1 de xullo de 2019) María Dolores Pan Lesta
27/01/2021 | Administración LocalMunicipal
Miño
Aprobación inicial do padrón fiscal da taxa municipal de recollida de lixo do exercicio 2021

Queda a disposición dos interesados nas oficinas municipais do Concello, situadas en Carreira 38, durante o prazo de 15 días, contados a partir do seguinte á publicación deste anuncio no BOP, con carácter de notificación colectiva segundo o artigo 124.3 da Lei Xeral Tributaria. Contra o acto de aprobación do padrón e das liquidacións incorporadas a este, segundo o previsto no artigo 160 da Lei Xeral Tributaria, 14 da Lei 39/88, 108 da Lei 7/85 e disposicións concordantes, os contribuíntes e, en xeral, os interesados, poderán interpoñelos seguintes recursos: 1.–Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Todo isto sen prexuízo de que poida exercer calquera outro recurso que estime pertinente. No caso de que non se presentasen reclamacións, considerase definitivamente aprobado. Miño, 25 de xaneiro de 2021. O alcalde Manuel Vázquez Faraldo
27/01/2021 | Administración LocalMunicipal
Valdoviño
Anuncio corrección erro en publicación

Advertido erro no anuncio publicación n.º 16 de 26.01.21, relativo a proceso selectivo provisión en propiedade dunha praza de subalterno-notificador no Concello de Valdoviño, procedese a correxir dito erro. En consecuencia, onde di: “EXPEDIENTE: PROCESO SELECTIVO PARA PROVER EN PROPIEDADE UNHA PRAZA DE SUBALTERNO-NOTIFICADOR (FUNCIONARIO DE CARREIRA) ARQUITECTO/A NO CONCELLO DE VALDOVIÑO, EN DESENVOLVEMENTO DA OFERTA DE EMPREGO PÚBLICO DO ANO 2018”, Debe suprimirse “Arquitecto/a”, permanecenco invariable o resto do contido do anuncio. En Valdoviño, a 26 de xaneiro de 2021 O Alcalde, Asdo: Alberto González Fernández
27/01/2021 | Administración LocalMunicipal
Cabana de Bergantiños
Concesión provisional das axudas do programa PEL Reactiva do Concello de Cabana de Bergantiños

En data 21/01/2021 o Alcalde ditou a seguinte resolución: “Por Resolución da Presidencia da Deputación Provincial da Coruña núm.2020/23462 aprobáronse as bases reguladoras das axudas PEL-REACTIVA: FONDO DE FINANCIAMENTO PARA A REACTIVACIÓN ECONÓMICA E SOCIAL DA PROVINCIA DA CORUÑA DESTINADO A CONCELLOS DE MENOS DE 50.000 HABITANTES (BOP núm.123, do 05/08/2020) e por Resolución de Presidencia da Deputación Provincial da Coruña nº 2020/24109 de data de 07/08/2020 modificouse a anterior Resolución (BOP núm.128, do 12/08/2020). No BOP núm.181 de 23/10/2020 publicouse a Resolución pola que se aproba a concesión definitiva de subvencións correspondentes aos concellos adheridos ao PEL-REACTIVA. Por Resolución de Alcaldía núm.513/2020, de 31/10/2020 aprobouse a convocatoria de axudas para a reactivación económica e social do Concello de Cabana de Bergantiños e un extracto desta Resolución foi publicada no BOP núm.187 do 05/11/2020. Por Resolución da Presidencia da Deputación núm 2020/41312 amplíase o prazo de revisión e concesión das solicitudes recibidas polos concellos adheridos ao Fondo de Financiamiento ata o 25 de xaneiro de 2021. Vista a documentación obrante nos expedientes individualizados para cada solicitude, visto o informe-proposta emitido por Dona Sorina Elena Malanca Yestera así como o informe de intervención, por medio do presente RESOLVO: PRIMEIRO.- Inadmitir a trámite as seguintes solicitudes: *Según a presentación do certificado da situación censal da Axencia Estatal Tributaria. SEGUNDO.- Desestimar as seguintes solicitudes presentadas: TERCEIRO.- Conceder provisionalmente as axudas aos autónomos/as e microempresas que se relaciona no Anexo I, polos importes que se indican, con cargo á aplicación 433.47900, en importe total de 69.000,00 € CUARTO.- Publicar a presente resolución no Boletín Oficial da Provincia da Coruña, que se entenderá notificada aos interesados, de acordo co artigo 45.1. b. da Lei 39/2015, de 1 de outubro, do Administrativo Común das Administracións Públicas. A título informativo, publicar esta resolución na páxina web e no taboleiro electrónico do concello de Cabana de Bergantiños de Bergantiños. QUINTO.- Outorgar un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os beneficiarios poidan comunicar, se é o caso, a desistencia da solicitude, alegacións ou emenda de erros. No caso de non formular desistencia expresa, a subvención considerarase aceptada tácitamente. SEXTO.- A presente resolución provisional non crea dereito ningún a favor dos beneficiarios propostos mentres non se notifique a resolución definitiva de concesión.” Cabana de Bergantiños, a 21 de xaneiro de 2021 O Alcalde Asdo. José Muíño Domínguez
27/01/2021 | Administración LocalConsorcios
Consorcio As Mariñas
Anuncio aprobación inicial do Padrón fiscal da taxa pola recollida de residuos sólidos urbanos correspondente ó cuarto trimestre do ano 2020, que rexerá para o Concello de Cambre

O Presidente do Consorcio “As Mariñas” mediante Resolución de data 19/01/2021, aprobou inicialmente o Padrón fiscal da taxa pola recollida de residuos sólidos urbanos correspondente ó cuarto trimestre do ano 2020, que rexerá para o Concello de Cambre. O Padrón quedará exposto ó público na Sede do Consorcio, sita no Lugar de Bos, naves O Carballal, 4, Guísamo, Bergondo, polo prazo de trinta días, segundo establece o artigo 17.1 do Real Decreto Lexislativo 2/2004 de 5 de marzo polo que se aproba o texto refundido da Lei Reguladora de Facendas Locais, contados a partir do seguinte ó da publicación do presente edicto no Boletín Oficial da Provincia, ós efectos da notificación colectiva conforme ó artigo 102.3 da Lei xeral tributaria. Durante o mencionado prazo poderanse presentar as reclamacións oportunas de conformidade co establecido nos artigos 108 da Lei 7/1985, de 2 de abril, reguladora das bases do réxime local, -modificado pola Lei 57/2003, de 16 de decembro- e 19 do Real Decreto Lexislativo 2/2004 de 5 de marzo. As reclamacións, dirixidas ó Consorcio, poderán presentarse no rexistro xeral do Concello arriba citado. O presente Padrón fiscal entenderase aprobado definitivamente si, no prazo de exposición ó público, non se presentase reclamación algunha. Bergondo, 20 de xaneiro de 2021 O Presidente José Antonio Santiso Miramontes
27/01/2021 | Administración LocalMunicipal
A Laracha
Anuncio lista definitiva admitidos e excluídos proceso selectivo auxiliar de centro da terceira idade-coordinador/a

Comunícase que por medio de Resolución da Alcaldía do 47/2021, aprobáronse as listas definitiva de admitidos e excluídos. Asimesmo nomeouse o tribunal e fixase a data do primeiro exercicio para o 18 de marzo do 2021 as 12:00 horas, no edificio administrativo do Concello da Laracha (Avd. Finisterre, 60 15145 A Laracha) Mais informacion na paxina web do Concello e na sede electrónica do Concello (https://www.alaracha. gal/). A Laracha 21 de xaneiro de 2021 O Alcalde Jose Manuel Lopez Varela
27/01/2021 | Administración LocalMunicipal
A Laracha
Anuncio lista definitiva admitidos e excluídos proceso selectivo de axente de desenvolvemento local

Comunícase que por medio de Resolución da Alcaldía do 44/2021, aprobáronse as listas definitiva de admitidos e excluídos: Asimesmo nomeouse o tribunal e fixase a data do primeiro exercio o 29 de marzo do 2021 as 12:00 horas, no edificio administrativo do Concello da Laracha (Avd. Finisterre, 60 15145 A Laracha) Mais informacion na paxina web do Concello e na sede electrónica do Concello (https://www.alaracha. gal/). A Laracha 21 de xaneiro de 2021 O Alcalde Jose Manuel Lopez Varela
27/01/2021 | Administración LocalMunicipal
A Laracha
Anuncio lista definitiva admitidos e excluídos proceso selectivo de psicólogo/a director/a do CIM

Comunícase que por medio de Resolución da Alcaldía do 48/2021, aprobouse a seguinte lista definitiva de admitidos e excluídos: NINGUN Asimesmo nomeouse o tribunal e fixase a data do primeiro exercicio para o 24 de marzo do 2021 as 12:00 horas, no edificio administrativo do Concello da Laracha (Avd. Finisterre, 60 15145 A Laracha). Máis información na paxina web do Concello e na sede electrónica do Concello (https://www.alaracha. gal/). A Laracha 21 de xaneiro de 2021 O Alcalde Jose Manuel Lopez Varela
27/01/2021 | Administración LocalMunicipal
Cerceda
Intervención
Aprobación padrón auga e sumidoiro 4º trimestre 2020

O decreto de alcaldía 44/2021, de 21/01/2020, aprobou o padrón da taxa municipal de suministro de auga e servizo de sumidoiro, correspondente ao cuarto trimestre de 2020, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario abranguerá dende o día 1 de febreiro ó 31 de marzo de 2021. O pagamento farase efectivo ou ben nas oficinas da empresa Espina y Delfín, S. L. ou mediante domiciliación bancaria. Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. No caso do canon da auga, a súa repercusión poderá ser obxecto de reclamación económico administrativa ante a Consellería de facenda da Xunta de Galicia no prazo dun mes contado dende o día seguinte ó remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. Cerceda, 21 de xaneiro de 2021 Rosario Raquel Pardeiro Arrese Igor. Alcalde-presidente do Concello de Cerceda
27/01/2021 | Administración LocalMunicipal
Tordoia
Concesión provisional axudas PEL REACTIVA Tordoia

Por Decreto de Alcaldía de data 20 de xaneiro de 2021 foi aprobada a concesión provisional das seguintes axudas para a reactivación económica e social do Concello de Tordoia, PEL REACTIVA: (**) Desestimada por renuncia voluntaria. (*) Desestimada por ser a documentación incongruente coa subvención. En cumprimento da lei Lei 09/2007, do 17 de subvencións de Galicia, estas axudas serán compatibles con outras axudas recibidas polas empresas, de calquera administración, incluíndo as axudas xa outorgadas polo Concello de Tordoia sempre e cando no momento da xustificación corresponda a gastos diferentes e o total dos gastos xustificados sexa igual ou superior o conxunto das subvencións recibidas. O incumprimento da normativa dará lugar a obriga da devolución do 100 % da subvención recibida sen perxuicio de responsabilidade penal por falsidade. A resolución será notificada ás entidades interesadas, mediante a súa publicación no Boletín Oficial da Provincia de A Coruña, de acordo co artigo 45.1. b) da lei 39/2015, do 1 de outubro, do Procedemento Administrativo Común das Administracións Públicas, concedéndolles un prazo de 10 días hábiles para presentaren, de ser o caso, o desestimento da solicitude ou as alegacións que considere oportunas. No caso de non formular desestimento expreso, a subvención considerarase aceptada tacitamente. No caso de que existisen alegacións por parte dos interesados/as, deberanse resolver expresamente na resolución da concesión definitiva das subvencións. A resolución de concesión provisional non crea dereito ningún a favor do beneficiario proposto fronte ao Concello mentres non se lle notifique a resolución definitiva da concesión. Esta resolución publicarase tamén na páxina web do Concello de Tordoia a título informativo. En Tordoia a día 14 de Xaneiro de 2021 O Alcalde Eduardo Antonio Pereiro Liñares
27/01/2021 | Administración LocalMunicipal
A Laracha
Anuncio lista definitiva admitidos e excluídos proceso selectivo de técnico/a medio servizos sociais

Comunícase que por medio de Resolución da Alcaldía do 45/2021, aprobáronse as listas definitiva de admitidos e excluídos n Admitidos: Asimesmo o nomease o tribunal e fixase a data do primeiro exercico o 22 de marzo do 2021 as 12:00 horas, no edificio administrativo do Concello da Laracha (Avd. Finisterre, 60 15145 A Laracha) As listas pódense consultar no taboleiro de anuncios municipal, na paxina web do Concello e na sede electrónica do Concello (https://www.alaracha. gal/). A Laracha 21 de xaneiro de 2021 O Alcalde Jose Manuel Lopez Varela
29/01/2021 | Administración LocalMunicipal
Ribeira
Padrón e lista cobratoria da taxa polo servizo de mercados municipais relativo ó 1º trimestre do ano 2021

Por Decreto de Alcaldía, de data de hoxe aprobáronse as liquidacións correspondentes ó: – Padrón e lista cobratoria da taxa polo servizo de mercados municipais relativo ó 1º trimestre do ano 2021. Conforme o disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer dun mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: O período voluntario de cobranza dos tributos indicados, será do día 25 de xaneiro de 2021 ó 5 de abril de 2021, ámbolos dous inclusive. Lugar de ingreso: En calquera das entidades bancarias colaboradoras do Concello, a través de domiciliación bancaria, ou ben empregando os instrumentos de ingreso (recibos), que se farán chegar aos contribuíntes. No caso dos recibos non domiciliados, o pagamento deberá ser efectuado en día hábil, no horario de caixa establecido polas entidades colaboradoras referidas para o pagamento dos recibos non domiciliados. No caso dos recibos domiciliados, os recibos serán cargados dentro dos cinco primeiros días do período voluntario de cobranza. Os contribuíntes que non tivesen recibido ou tiveran extraviado o instrumento de ingreso deberán solicitar un duplicado nas dependencias do Concello, e efectuar o pagamento nas entidades bancarias. A non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 25 de xaneiro de 2021. O Alcalde, Manuel Ruiz Rivas
29/01/2021 | Administración LocalMunicipal
A Coruña
Planeamento e Xestión do Solo
Anuncio de aprobación inicial do anexo ao Proxecto de compensación do Sector 2 “San Pedro de Visma” (expte.: 698/2000/6)

De conformidade co artigo 269.2 do Decreto 143/2016 do Regulamento da Lei 2/2016, do solo de Galicia, na Asemblea Xeral da Xunta de Compensación do 29 de decembro de 2020 aprobouse inicialmente o Anexo ao Proxecto de Compensación do Sector 2 “San Pedro de Visma” que recolle as variacións respecto ao Proxecto de Compensación que obtivo aprobación definitiva e firmeza, así como o 2º Texto Refundido do Proxecto de Compensación. Para dar cumprimento ao artigo 270.1. a) do Decreto 143/2016 do Regulamento da Lei 2/2016, do solo de Galicia, a dita documentación sométese a información pública polo prazo dun mes no que poderá consultar o proxecto anteriormente referenciado nas oficinas do Departamento de Xestión do Solo (sitas na Praza de Indalecio Prieto s/n), previa cita. O certificado de aprobación inicial e a conta de liquidación provisional poderase consultar no taboleiro de anuncios da sede electrónica municipal (https://sede.coruna. gob. es, no apartado “Taboleiro de anuncios e edictos do Concello”, subapartado “información urbanística”). A Coruña, 22 de xaneiro de 2021 O concelleiro delegado de Urbanismo, Vivenda, Infraestruturas e Mobilidade Juan Manuel Díaz Villoslada
29/01/2021 | Administración LocalMunicipal
Vedra
Secretaría-Intervención
Aprobación definitiva orzamento municipal exercicio 2021

Aprobado definitivamente o Orzamento municipal para o exercicio económico de 2021, en virtude do acordo adoptado polo Pleno da Corporación en sesión celebrada o día 23 de decembro de 2020 e transcorrido o prazo da súa exposición ao público sen que se presentaran reclamacións; para cumprir o disposto no artigo 169.3 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, faise público o Orzamento Xeral do exercicio 2021 deste Concello, que presentan o resumo por capítulos que se detalla a continuación: Na referida sesión, tamén se acordou aprobar o seguinte cadro de persoal: O Orzamento municipal para o exercicio 2021, entrará en vigor unha vez producida a presente publicación, conforme prevé o artigo 169.5 do citado Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Contra a aprobación definitiva do citado Orzamento, poderá interpoñerse directamente recurso contencioso-administrativo perante o tribunal, na forma e prazos que establece a estes efectos a Lei 29/1998, do 13 de xullo, reguladora da xurisdición contencioso-administrativa. Vedra, 26 de xaneiro de 2021 O alcalde, Carlos Martínez Carrillo
29/01/2021 | Administración LocalMunicipal
A Capela
Aprobación do padrón fiscal decembro 2020 das taxas do SAF

Aprobados por Resolución desta Alcaldía número 2021-0015, ditada con data de 25 de xaneiro, o padrón e as listas cobratorias das taxas do Servizo de Axuda no Fogar, referidos todos eles ao mes de decembro do exercicio 2020, a efectos tanto da súa notificación colectiva, nos termos que se deducen do artigo 102.3 da Lei 58/2003, de 17 de decembro, Xeral Tributaria, como da submisión deles a trámite de información pública, por medio do presente anuncio, exponse ao público no Boletín Oficial da Provincia e no taboleiro municipal de edictos, polo prazo de quince días hábiles, a fin de que quenes se estimen interesados poidan formular cantas observacións, alegacións ou reclamacións, por convintes, teñan. Contra o acto de aprobación do citado padrón e/ou as liquidacións contidas nel poderá interporse recurso previo de reposición ante a Alcaldía-Presidencia no prazo dun mes a contar dende o día seguinte ao de finalización do termo de exposición pública, de acordo con canto establece o artigo 14 do texto refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. De conformidade co establecido no artigo 62.3 da Lei 58/2003, de 17 de decembro, Xeral Tributaria, ponse en coñecemento dos contribuíntes que se procederá ao cobro en período voluntario do padrón fiscal das taxas do Servizo de Axuda no Fogar correspondente ao mes de decembro do ano 2020, en: Oficina de Recadación: Casa do Concello Horario: de 8:00 a 14:00 horas de luns a venres Os contribuíntes que reciban o aviso de pago poderán pagalo presentando o aviso na oficina de recadación ou nas oficinas das seguintes entidades: -ABANCA CORPORACIÓN BANCARIA, S. A. Os contribuíntes que non reciban o aviso de pago poderán pagalo na oficina de recadación no horario e prazo establecidos. Transcorrido o prazo de ingreso voluntario sen que se teña satisfeita a débeda iniciarase o período executivo, de acordo co tenor dos artigos 26, 28 e 161 da Lei 58/2003, de 17 de decembro, Xeral Tributaria, o que determinará a esixencia dos intereses de demora, así como as recargas que correspondan e, no seu caso, das costas do procedemento de prema. A Capela, 26 de xaneiro de 2021 O alcalde Manuel Meizoso López
29/01/2021 | Administración LocalMunicipal
Sobrado
Decreto de modificación nomeamento de tenentes de alcalde

A Alcaldía, con data 22/01/2021, ditou o DECRETO n.º 15/2021, que literalmente se transcribe: “Mediante decreto de alcaldía nº 231/2019 de 28.06.19 se procedeu ao nomeamento dos tenentes de alcalde. Esta alcaldía considera convinte cambiar a orde dos mesmos. Vistos os artigos 20.1 e 23.3 da Lei 7/1985, do 2 de abril, reguladora das Bases do Réxime Local, e artigos 46 e 47 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, pola presente PRIMEIRO.- Nomear como titulares das Tenencias de Alcaldía aos seguintes Concelleiros: - Primeiro Tenente de Alcalde: Alfonso Rios Santos - Segundo Tenente de Acalde: Hugo Santiago Guadian Salama - Terceiro Tenente de Alcalde: Jose Antonio Veiga Sánchez SEGUNDO.- Consonte o art.23.3 da Lei Reguladora das Bases de Réxime Local e 47.1 do Regulamento de Organización e Funcionamento das Entidades Locais, corresponderá aos nomeados substituír a esta Alcaldía na totalidade das súas funcións, pola orde do seu nomeamento, nos supostos de vacante, ausencia ou enfermidade legalmente previstos, previa expresa delegación. O cargo se considerará aceptado tácitametne, salvo manifestación expresa dos concelleiros nomeados TERCEIRO.- Da presente resolución, darase coñecemento ao Pleno na primeira sesión que celebre, notificándose ademáis persoalmente aos interesados e publicarase no Boletín Oficial da Provincia, sen prexuízo da súa efectividade a partir do día seguinte ao da data de sinatura da mesma, conforme se indica no artigo 46 do Real Decreto 2568/1986, do 28 denovembro, polo que se aproba o Regulamento de Organización, Funcionamento e Réxime Xurídico das Entidades Locais. Sobrado, asinado dixitalmente polo alcalde, D. Luis Lisardo Santos, do que eu, Alejandra D. Fandiño, como secretaria, dou fe.” Sobrado, a 25 de xaneiro de 2021 O alcalde Luis Lisardo Santos Ares
29/01/2021 | Administración LocalMunicipal
Ribeira
Padrón e lista cobratoria da taxa pola venta ambulante do 3º trimestre de 2020

Por Decreto de Alcaldía, de data de hoxe aprobáronse as liquidacións correspondentes a: – Padrón e lista cobratoria da taxa pola venta ambulante do 3º trimestre de 2020. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora das Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: O período voluntario de cobranza dos tributos indicados, será do día 25 de xaneiro de 2021 ata o 5 de abril de 2021, ámbolos dous inclusive. Lugar de ingreso: En calquera das entidades bancarias colaboradoras do Concello, a través de domiciliación bancaria, ou ben empregando os instrumentos de ingreso (recibos), que se farán chegar aos contribuíntes. No caso dos recibos non domiciliados, o pagamento deberá ser efectuado en día hábil, no horario de caixa establecido polas entidades colaboradoras referidas para o pagamento dos recibos non domiciliados. No caso dos recibos domiciliados, os recibos serán cargados dentro dos cinco primeiros días do período voluntario de cobranza. Os contribuíntes que non tivesen recibido ou tiveran extraviado o instrumento de ingreso deberán solicitar un duplicado nas dependencias do Concello, e efectuar o pagamento nas entidades bancarias. A non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26 e 28 e 161 da Lei 58/2003 Xeral Tributaria. Ribeira, a 22 de xaneiro de 2021 O Alcalde, Manuel Ruiz Rivas